Írók, terek, történetek. Tíz éves a debreceni Deszka Fesztivál
Ungvári Judit, interjú, Szcenárium, 2016
Beszélgetés a Deszka Fesztiválnak, a kortárs magyar drámák szemléjének tíz éves jubileuma kapcsán. Dobák Lívia dramaturggal, Pinczés István rendezővel, Darvasi László és Garaczi László írókkal beszélgetett a debreceni Csokonai Színházban a rendszerváltást követő évtizedben folyt, kortárs magyar drámaírókat is bevonó műhelymunkáról két színművész, Ráckevei Anna, a Csokonai Nemzeti Színház igazgatója és Csikos Sándor. Említve: Garaczi László: Imoga; Fesd feketére!, Darvasi László: Vizsgálat a rózsák ügyében, Madách Imre: Az ember tragédiája, Spiró György: Csirkefej, Nagy András: Mi, hárman, Darvasi László: Szív Ernő estéje, Parti Nagy Lajos: Ibusár c. színművei. A beszélgetést lejegyezte és szerkesztette: Ungvári Judit.